Kim Ĝu Ae

Kim Ĝu-ae (; naskita probable en 2012 aŭ 2013 en Pjongjango) estas la filino de la nordkorea supera gvidanto Kim Ĝong-un kaj lia edzino Ri Sol-ĝu. La nordkorea aŭtoritatoj publikigis malmultajn informojn pri ŝi, kaj multaj detaloj pri ŝi estas nekonataj, inkluzive de ŝia naskodato kaj oficiala nomo.

Ekde ŝia publika debuto en novembro 2022, ŝi regule aperis apud sia patro.  La 2-an de septembro 2025, ŝi akompanis sian patron al lia unua plurflanka renkontiĝo en Pekino — ŝia unua konata eksterlanda apero — kiu rebruligis la debaton pri sinsekvo.

La Nacia Spionservo (NIS) de Sud-Koreio vicigis ŝin kiel la "plej verŝajnan" posteulon de Kim Jong-un en januaro 2024, samtempe notante multajn necertecojn.

La nomon "Ĝu Ae" unue menciis la usona basketbalisto Dennis Rodman en lia raporto pri vizito en 2013, kiun li faris al la nordkorea ĉefurbo Pjongjango. Nordkoreaj dezertuloj intervjuitaj de la sudkorea spionservo asertis, ke du alternativaj nomoj povus esti ŝia nomo: Eun-ĝu () kaj Ĝu-ja (). Dume, la nordkorea diplomato Ri Il-Kyu, kiu rifuĝis al Sud-Koreio en 2023, asertas, ke ŝia nomo estas Ĝu je (주예; 主叡) kaj ke nordkoreaj civitanoj samnomitaj ricevis ordonon ŝanĝi siajn nomojn."김정은 딸, '주애' 아닌 '주예' ... 주민 개명 권고 있었다" [La filino de Kim Ĝong-un nomiĝas 'Ĝu Je', ne 'Ĝu Ae' ... Nordkoreaj civitanoj ordonitaj ŝanĝi siajn nomojn] (YouTube) (en la korea). Seulo, Sud-Koreio: Channel A News. 4-a de septembro 2024.

 Referencoj 

Kategorio:Naskiĝintoj en 2010-2019
Kategorio:Nordkoreaj politikistoj